周立波（1967年4月22号－）是上海鼎鼎有名个滑稽戏演员，1981年进入上海人民滑稽剧团。拜周柏春为师。勒80年代末成名，渠个表演风格邪气特别，独具一格，拿各派滑稽融合勒一道。但又弗会少脱才思敏捷个调侃搭仔嘲讽。90年代因个人原因，暂时性个离开剧场，迭段辰光当中渠接触哉社会各种层面个物事。2006年12月1号，勒安福路戏剧沙龙开哉头一场海派清口专场演出。2008年底，周立波独创个海派清口《笑侃三十年》《笑侃大上海》勒上海产生了邪气大个影响塔轰动。渠个艺术形式就是，一个人，一把提示夹，一只矮凳，连勒浪两个钟头个上海言话脱口秀。2010年成为中国大陆娱乐节目《中国达人秀》个评委之一。